## Pravilnik o utvrdivanju kriterija i mjerila za plaće i novčane naknade odgojno-obrazovnih djelatnika za rad s našom djecom u inozemstvu

### NN 69/1991 (20.12.1991.), Pravilnik o utvrdivanju kriterija i mjerila za plaće i novčane naknade odgojno-obrazovnih djelatnika za rad s našom djecom u inozemstvu

# MINISTARSTVO PROSVJETE, KULTURE I ŠPORTA

Na temelju točke IV. stavka 3. Odluke o utvrđivanju kalkulativnih elemenata
za obračun plaća djelatnika u organima i organizacijama prosvjete, kulture,
tehničke kulture i športa u kojima se sredstva za rad osiguravaju u proračunu
Republike Hrvatske ("Narodne novine", br. 9/91) i članka 91.
zahona o upravi ("Narodne novine", br. 16/78, 50/79, 29/85, 48/85,
41/90, 47/90 i 53a/91) ministar prosvjete, kulture i športa donosi

## PRAVILNIK

### o utvrdivanju kriterija i mjerila za plaće i novčane naknade odgojno-obrazovnih djelatnika za rad s našom djecom u inozemstvu

Članak 1.

Pravilnikom se utvrduju kriteriji i mjerila za plaće i novčane naknade
odgajatelja učitelja profesora i koordinatora hrvatske nastave u inozemstvu
(u daljnjem tekstu: odgojno-obrazovni djelatnici).

Ovaj pravilnik se odnosi na odgojno-obrazovne djelatnike koji su odlukom
Ministarstva prosvjete, kulture i športa imenovani za odgojno-obrazovni
rad s našom djecom u inozemstvu.

Članak 2.

Plaće odgojno-obrazovnih djelatnika iz članka 1. ovog pravilnika utvrđuju
se u valuti države u koju se odgojnoobrazovni djelatnici upućuju.

Članak 3.

Iznosi startnog dijela plaće i naknada za obavljanje odgojno-obrazovne
djelatnosti u inozemstvu odgojno-obrazovnim djelatnicima su slijedeće:

```

________________________________________________________________________
Država          Valuta          Startna osnova          Iznos po satu
________________________________________________________________________
Francuska               Frf             7,700                   70
________________________________________________________________________
SR Njemačka             DEM             2.300                   20
________________________________________________________________________
Austrija                ATS             14.700                  120
________________________________________________________________________
Švicarska               Chf             2.400                   20
________________________________________________________________________
Belgija i
Luksemburg              BEC             45.000                  270
________________________________________________________________________
Vel. Britanija          Gbp             800                     8
________________________________________________________________________
Nizozemska              Nlg             2.700                   20
________________________________________________________________________
Australija              Aud             1.500                   10
________________________________________________________________________
```

Odgojno-obrazovnom djelatniku koji obavlja i poslove koordinatora hrvatske
nastave u inozemstvu uvečava se iznos startne osnove za 15%.

Članak 4.

Doprinose za mirovinsko-invalidsko i zdravstveno osiguranje za odgojno-obrazovne
djelatnike uplaćuje Ministarstvo prosujete, kulture i športa.

Članak 5.

Sve isplate u stranim valutama isplaćuju se neposredno na račun koji
odredi odgojno-obrazovni djelatnik u dogovoru sa službom koja obavlja isplatu.

Isplata plaće obavlja se najkasnije do petnaestog dana u mjesecu za
protekli mjesec.

Članak 6.

Pri prvom upućivanju na rad u inozemstvo, kao i prigodom vračanja s
tog rada, nakon isteka vremena (ugovora) za koje su angažirani, odgojno-obrazovni
djelatnici imaju pravo na naknadu troškova osobnog prijevoza autobusom
ili vlakom I razreda i to od mjesta prebivališta u Republici Hrvatskoj
do mjesta u kojem se obavlja rad.

U slučaju da odgojno-obrazovni djelatnik samoinicijativno raskine ugovor
prije roka utvrdenog ugovorom, nema pravo na naknadu troškova osobnog prijevoza
za povratak u domovinu.

Članak 7.

Odgojno-obrazovni djelatnici imaju pravo na naknadu troškova osobnog
prijevoza u prigradskom i međugradskom prijevozu vezanom za obavljanje
odgojno-obrazovnog rada u inozemstvu i to u visini pretplatničke karte,
koju su dužni predočiti prilikom isplate.

Članak 8.

Odgojno-obrazovnim djelatnicima angažiranim na osnovi ugovora o radu
visina naknade utvrduje se po realiziranom nastavnom satu:

Naknada se isplaćuje u valuti države u kojoj je djelatnik angažiran
prema iznosu po satu, iskazanom u tabeli iz članka 3. ovog pravilnika.

Članak 9.

U slučaju da odgojno-obrazovni djelatnik organizirano i planirano dovodi
u posjet domovini učenike uz suglasnost Ministarstva prosvjete, kulture
i športa, koristeći sredstva javnog prometa ima pravo na naknadu troškova
osobnog prijevoza, ukoliko mu nije osiguran besplatan prijevoz

Odgojno-obrazovni djelatnik iz stavka 1. ovog članka ima pravo i na
troškove punog pansiona "B" kategorije, ukoliko mu nije osiguran
besplatan smještaj i ishrana.

Članak 10.

Sredstva za isplatu prema ovom Pravilniku osiguravju se:

- u proračunu Republike Hrvatske

- iz namjenskih sredstava osiguranih u skladu s propisima država u kojima
se izvodi nastava na hrvatskom jeziku

- iz osobnih sredstava građana u inozemstvu.

Članak 11.

Ovaj pravilnik stupa na snagu osmog dana od dana objave u "Narodnim
novinama".

Klasa: 605-02/91-01-368

Urbroj: 532-02-6/7-91-01

Zagreb, 12. prosinca 1991.

Ministar prosvjete, kulture i športa akademik

**Vlatko Pavletić, v. r.**

Pravilnik, NN 69/1991-1809
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)